গত ৫/৬ বছর মাওয়া সিবোর্ট ঘাটের একচ্ছত্র নিয়ন্ত্রন নিয়ে তিনি রাতারাতি বিপুল অর্থ সম্পদের মালিক বনে গেছেন। ঘাট নিজের নিয়ন্ত্রনে রাখতে তৈরি করেছেন বিশাল বাহিনী। পদ্মার গহীন চর ও ওপারেও বেশ কয়েকটি গ্রুপ তার হয়ে কাজ করছে বলে গোপন একটি সূত্রে জানা গেছে। ঘাট ইজারা ব্যবসার পাশাপাশি বিভিন্ন অপরাধ মূলক কর্মকান্ডে জড়িয়ে পড়ে আশরাফ বাহিনীর সদস্যরা। ফলে মাদক, ইয়াবা, ফেন্সিডিল, ছিনতাই, চুরি, ডাকাতি, ধর্ষণসহ ইত্যাদি লোমহর্ষক নানা ঘটনা ঘাটে উত্তোরোত্তর বৃদ্ধি পেতে থাকে। রাতে সিবোর্ট চালকরা ছিনতাই, ডাকাতি শেষে অসংখ্য মানুষকে হত্যা করেছে তার সঠিক তথ্য পুলিশের খাতায়ও নেই। সিবোর্টে রাতে কিংবা সন্ধ্যায় পিতার সাথে স্ত্রী-কন্যা পদ্মা পাড়ি দেওয়ার সময় পদ্মার দুর্গম চরে ধর্ষণের ঘটনা পর্যন্ত ঘটেছে। প্রতিবাদ করতে যেয়ে অনেকে আবার খুন হয়েছেন। এসব অপরাধের নেপথ্যে আশরাফ বাহিনীর হাত রয়েছে বলে একাধিক সূত্রে জানা গেছে। আর বালু দস্যুতায় তার জুড়ি নেই। তবে আশরাফ বরাবরই এসব অভিযোগ অস্বীকার করেন।